pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กทท. ปรับอัตราค่าธรรมเนียมพิเศษการใช้น้ำมันเชื้อเพลิงของการให้บริการตู้สินค้า และการให้บริการเรือลากจูงตามสถานการณ์ปัจจุบัน
วันอังคารที่ 3 มกราคม 2566
กทท. ปรับอัตราค่าธรรมเนียมพิเศษการใช้น้ํามันเชื้อเพลิงของการให้บริการตู้สินค้า และการให้บริการเรือลากจูงตามสถานการณ์ปัจจุบัน
...
นายเกรียงไกร ไชยศิริวงศ์สุข ผู้อํานวยการการท่าเรือแห่งประเทศไทย เปิดเผยว่า การท่าเรือแห่งประเทศไทย (กทท.) ปรับอัตราค่าธรรมเนียมพิเศษการใช้น้ํามันเชื้อเพลิงของการให้บริการตู้สินค้าและการให้บริการเรือลากจูง ณ ท่าเรือกรุงเทพ และท่าเรือแหลมฉบัง ซึ่งจะมีผลตั้งแต่วันที่ 1 มกราคม 2566 เพื่อให้สอดคล้องกับสถานการณ์ปัจจุบัน
ทั้งนี้ กทท. จะทบทวนอัตราค่าธรรมเนียม ทุกวันที่ 1 ของเดือนมกราคม เมษายน กรกฎาคม และตุลาคมของทุกปี ซึ่งใช้ผลต่างของราคาน้ํามันดีเซลของบริษัท ปตท. จํากัด (มหาชน) ระหว่างราคาเฉลี่ยในระยะเวลา 3 เดือนที่ผ่านมาเปรียบเทียบกับราคาเฉลี่ยทั้งปีของปี พ.ศ. 2547 และจะปรับปรุงในกรณีที่ผลการคํานวณอัตราค่าธรรมเนียมมีการเปลี่ยนแปลงเกินกว่าร้อยละ 5
หากต้องการข้อมูลเพิ่มเติมสามารถสอบถามได้ที่แผนกวิเคราะห์ต้นทุน กองบัญชีงบประมาณ สํานักบัญชี ฝ่ายการเงินและบัญชี โทร. 0-2269-5620
รัฐบาลไทย-ข่าวทำเนียบรัฐบาล-ปี 2566 ปีแห่งสุขภาพผู้สูงวัย ดูแลอย่างเป็นระบบและทั่วถึง
วันอังคารที่ 3 มกราคม 2566
ปี 2566 ปีแห่งสุขภาพผู้สูงวัย ดูแลอย่างเป็นระบบและทั่วถึง
วันอาทิตย์ที่ 1 มกราคม 2566
ปี 2566 ปีแห่งสุขภาพผู้สูงวัย ดูแลอย่างเป็นระบบและทั่วถึง
ต่อจากนี้ไป ขอเชิญรับฟังไทยคู่ฟ้า
รัฐบาลให้ความสําคัญกับผู้สูงอายุโดยให้ปี 2566 เป็นปีแห่งสุขภาพผู้สูงวัย
เพื่อให้ผู้สูงอายุได้รับการดูแลอย่างเป็นระบบและทั่วถึง ประกอบด้วย ดําเนินการคัดกรองความถดถอย 9 ด้าน
ส่งต่อผู้สูงอายุที่มีความเสี่ยงต่อการเกิดโรคเข้ารับบริการรักษา
ส่งมอบวัสดุอุปกรณ์ที่จําเป็นต่อการใช้ชีวิตแก่ผู้สูงอายุทั่วประเทศ ได้แก่ แว่นสายตา ผ้าอ้อมผู้ใหญ่
ฟันเทียมและรากฟันเทียม ทั้งนี้ ผู้สูงอายุสามารถเข้ารับบริการดูแลสุขภาพ เช่น ฉีดวัคซีน
ตรวจคัดกรองโรคเบาหวาน ตรวจคัดกรองโรคซึมเศร้า ได้ที่
รพ.คู่สัญญาของสํานักงานหลักประกันสุขภาพแห่งชาติทุกแห่งทั่วประเทศ และผู้สูงอายุที่มีภาวะพึ่งพิง
มีสิทธิได้รับการดูแลในชุมชนด้วยกองทุนระบบการดูแลระยะยาว
เพื่อให้ผู้สูงอายุมีสุขภาพแข็งแรงและมีคุณภาพชีวิตที่ดี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ครม.อนุมัติในหลักการร่างกฎกระทรวงการต่ออายุใบสำคัญในการขึ้นทะเบียนตำรับยา
วันอังคารที่ 3 มกราคม 2566
03/01/2566
​ครม.อนุมัติในหลักการร่างกฎกระทรวงการต่ออายุใบสําคัญในการขึ้นทะเบียนตํารับยา
​ครม.อนุมัติในหลักการร่างกฎกระทรวงการต่ออายุใบสําคัญในการขึ้นทะเบียนตํารับยา
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี วันที่ 3 ม.ค. 66 ได้อนุมัติในหลักการร่างกฎกระทรวงการต่ออายุใบสําคัญการขึ้นทะเบียนตํารับยา พ.ศ.... ตามที่กระทรวงสาธารณสุขเสนอ
โดยร่างกฎกระทรวงฉบับนี้ จะเป็นการกําหนดหลักเกณฑ์ วิธีการ และเงื่อนไขการขอต่ออายุและการอนุญาตให้ต่ออายุใบสําคัญการขึ้นทะเบียนตํารับยา เพื่อรองรับการสิ้นอายุใบสําคัญฯ เช่น ระยะเวลาการยื่นคําขอต่ออายุที่ผู้รับใบสําคัญฯ ต้องยื่นคําขอต่ออายุภายใน 1 ปี ก่อนวันที่ใบสําคัญฯ จะสิ้นอายุ กําหนดเอกสารหลักฐานในการยื่น ขั้นตอนและการดําเนินการของผู้อนุญาต และการให้ดําเนินการยื่นคําขอต่ออายุ ด้วยวิธีการทางอิเล็กทรอนิกส์เป็นหลัก เป็นต้น
น.ส.ไตรศุลี กล่าวว่า เดิมนั้น ใบสําคัญการขึ้นทะเบียนตํารับยาจะมีอายุตราบเท่าที่เจ้าของผลิตภัณฑ์ยังคงเป็นผู้ผลิตหรือนําหรือสั่งยาเข้ามาในราชอาณาจักร หากไม่ได้ดําเนินการดังกล่าวเป็นเวลา 2 ปี ให้ทะเบียนตํารับยานั้นเป็นอันยกเลิก แต่ปัจจุบันได้มีการแก้ไขอายุใบสําคัญฯ โดยพระราชบัญญัติ(พ.ร.บ.)ยา (ฉบับที่6) พ.ศ. 2562 ซึ่งกําหนดให้สิ้นอายุเมื่อครบ 7 ปี นับแต่วันที่ออกใบสําคัญฯ ส่วนใบสําคัญฯ ที่ออกให้ตาม พ.ร.บ.ยา พ.ศ. 2510 ให้ทยอยสิ้นอายุ ดังนี้ 1)ที่ออกก่อนวันที่ 1 ม.ค. 2540 ให้สิ้นอายุเมื่อครบ 5 ปี 2)ที่ออกระหว่างวันที่ 1 ม.ค. 2540-31ธ.ค. 2550 ให้สิ้นอายุเมื่อครบ 7 ปี และ 3) ที่ออกระหว่างวันที่ 1 ม.ค. 2551-ถึงวันที่ พ.ร.บ.ยา พ.ศ.2562 ใช้บังคับ ให้สิ้นอายุเมื่อครบ 9 ปี
จากผลของข้อกฎหมายดังกล่าว ทําให้มีใบสําคัญการขึ้นทะเบียนตํารับยาทยอยสิ้นอายุ เริ่มจากปี 2567 จะมีการสิ้นอายุ 4,135 ทะเบียนตํารับยา ปี 2569 มีจํานวน 4,875 ทะเบียนตํารับยา และ ปี 2571 มีจํานวน 6,626 ทะเบียนตํารับยา ดังนั้น การกําหนดหลักเกณฑ์ วิธีการ และเงื่อนไขการขอต่ออายุ ตามร่างกฎกระทรวงนี้จึงเป็นมาตรการควบคุมและดูแลยาที่จะนําไปใช้แก่มนุษย์หรือสัตว์ให้มีคุณภาพและปลอดภัย อันจะเป็นการคุ้มครองความปลอดภัยให้ประชาชนผู้ใช้ยา เพิ่มขีดความสามารถในการแข่งขันทางการค้าด้านยา รวมทั้งทําให้เกิดการปรับปรุงทะเบียนยาให้มีความทันสมัยตามหลักวิชาการอยู่เสมอ
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มหาวิทยาลัยราชภัฏเขตภาคใต้ มหาวิทยาลัยราชภัฏภูเก็ต ประจำปี 2565
วันอังคารที่ 3 มกราคม 2566
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มหาวิทยาลัยราชภัฏเขตภาคใต้ มหาวิทยาลัยราชภัฏภูเก็ต ประจําปี 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มหาวิทยาลัยราชภัฏเขตภาคใต้ มหาวิทยาลัยราชภัฏภูเก็ต ประจําปี 2565
วันที่ 29 พฤศจิกายน 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคใต้ มหาวิทยาลัยราชภัฏภูเก็ต ประจําปี 2565 ณ หอประชุมมหาวชิราลงกรณ มหาวิทยาลัยราชภัฎสุราษฎร์ธานี เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จํานวน 1,539 คน เวลา 14.00 น. มีผู้เข้ารับพระราชทานปริญญาบัตร ระดับปริญญาตรี จํานวน 1,446 คน ระดับปริญญาโท 40 คน และระดับปริญญาเอก 8 คน รวมทั้งสิ้น 3,033 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม นักกีฬายกน้ำหนักไทย คว้าแล้ว 6 เหรียญทอง ในการแข่งขัน 7th Qatar Cup ที่กรุงโดฮา ประเทศกาตาร์
วันอังคารที่ 3 มกราคม 2566
03/01/2566
โฆษกรัฐบาลเผย นายกฯ ปลื้ม นักกีฬายกน้ําหนักไทย คว้าแล้ว 6 เหรียญทอง ในการแข่งขัน 7th Qatar Cup ที่กรุงโดฮา ประเทศกาตาร์
โฆษกรัฐบาลเผย นายกฯ ปลื้ม นักกีฬายกน้ําหนักไทย คว้าแล้ว 6 เหรียญทอง ในการแข่งขัน 7th Qatar Cup ที่กรุงโดฮา ประเทศกาตาร์ ระหว่างวันที่ 30 ธันวาคม 2565 ถึง 4 มกราคม 2566 ชวนคนไทยร่วมลุ้นเหรียญเพิ่ม
วันที่ 3 มกราคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้ทราบว่านักกีฬายกน้ําหนักไทยทําผลงานได้ดีเยี่ยมชนะการแข่งขันได้รับเหรียญทองแล้ว 6 รายการ จากการแข่งขัน 7th Qatar Cup ที่กรุงโดฮา ประเทศกาตาร์ ระหว่างวันที่ 30 ธันวาคม 2565 ถึง 4 มกราคม 2566
โฆษกประจําสํานักนายกรัฐมนตรีกล่าวว่า ในการแข่งขันครั้งนี้ ประเทศไทยส่ง นักกีฬาเข้าร่วมจํานวน 3 คน โดยนักกีฬายกน้ําหนักไทย สามารถทําผลงานได้อย่างยอดเยี่ยม ได้ 3 เหรียญทอง ในรุ่น 49 กิโลกรัมหญิง จาก สุรจนา คําเบ้า และ 3 เหรียญทอง ในรุ่น 81 กิโลกรัมหญิง จาก สิริยากร ไขพันดุง ทั้งนี้ ประเทศไทยยังมีลุ้นเหรียญรางวัลเพิ่มเติม จาก รุ่งสุริยา ปัญญะ ในรุ่น 109 กิโลกรัมชาย ที่จะแข่งขันในวันนี้ (3 มกราคม 2566) เวลา 22.00น ตามเวลาประเทศไทย
“นายกรัฐมนตรี ชื่นชมผลงานนักกีฬายกน้ําหนักไทย ถือว่าเป็นอีกครั้งหนึ่งที่นักกีฬาไทย สามารถทําผลงานได้อย่างยอดเยี่ยม พร้อมเชิญชวนคนไทย ร่วมเชียร์ให้กําลังใจนักกีฬาไทยจนจบการแข่งขัน” นายอนุชาฯ กล่าว
รัฐบาลไทย-ข่าวทำเนียบรัฐบาล-ครม.ไฟเขียว! ของขวัญปีใหม่ 2566 แด่พี่น้องจังหวัดชายแดนใต้
วันอังคารที่ 3 มกราคม 2566
03/01/2566
ครม.ไฟเขียว! ของขวัญปีใหม่ 2566 แด่พี่น้องจังหวัดชายแดนใต้
ครม.ไฟเขียว! ของขวัญปีใหม่ 2566 แด่พี่น้องจังหวัดชายแดนใต้
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 3 มกราคม 2566 ว่า ครม.รับทราบของขวัญปีใหม่ 2566 ของคณะกรรมการยุทธศาสตร์ด้านการพัฒนาจังหวัดชายแดนภาคใต้ แบ่งเป็น 4 ด้าน ดังนี้
ด้านการพัฒนาที่สอดคล้องกับความต้องการของประชาชน ประกอบด้วย 1.สนับสนุนอาหาร วิตามินเสริม และบริการทางสุขภาพแม่และเด็ก เพื่อแก้ไขปัญหาภาวะโภชนาการต่ําของเด็กเล็กในพื้นที่จังหวัดชายแดนภาคใต้ และเพิ่มสุขภาวะของประชาชน จํานวน 46,819 คน 2.สนับสนุนอาหารกลางวันให้แก่โรงเรียนตาดีกา และโรงเรียนพระพุทธศาสนาวันอาทิตย์ ตามโครงการสร้างคนดีตามหลักการทางศาสนาที่ถูกต้อง เพื่อร่วมสืบสานและรักษาสังคมพหุวัฒนธรรมที่ดีงามของจังหวัดชายแดนภาคใต้ จํานวน 1,875 แห่ง รวม 171,324 คน 3.ส่งเสริมการเรียนรู้และพัฒนาทักษะการเรียนรู้ภาษาไทย ภาษามลายู ภาษาอาหรับ ภาษาจีน ภาษาอังกฤษและภาษาตุรเครีย แก่ประชาชนในพื้นที่จังหวัดชายแดนภาคใต้ เพื่อรองรับการประกอบอาชีพในอนาคต และการเตรียมภาษาให้กับนักศึกษาและผู้ที่ประสงค์จะไปศึกษาและทํางานทั้งในประเทศและต่างประเทศ รวมทั้งเชื่อมโยงพื้นที่จังหวัดชายแดนภาคใต้กับนานาชาติ โดยเฉพาะอย่างยิ่งโลกมุสลิมไม่น้อยกว่า 40,000 คน 4.แก้ไขปัญหาครัวเรือนยากจนที่ยั่งยืน 5 ด้าน (ฐานข้อมูล TPMAP) ไม่น้อยกว่า 1,200 ครัวเรือน
ด้านการส่งเสริมการมีส่วนร่วมของประชาชนทุกภาคส่วนในการพัฒนาจังหวัดชายแดนภาคใต้ ประกอบด้วย 1.สนับสนุนงบประมาณแก่ผู้นําท้องที่ (กํานัน ผู้ใหญ่บ้าน) เพื่อพัฒนาเศรษฐกิจฐานรากของหมู่บ้าน-ชุมชน ทุกหมู่บ้านในจังหวัดชายแดนภาคใต้ 2.ส่งเสริมและสนับสนุนการทํางานให้แก่องค์กรภาคประชาสังคมและภาคประชาชนในพื้นที่จังหวัดชายแดนภาคใต้ ไม่น้อยกว่า 200 องค์กร 3.จัดตั้งอุทยานเฉลิมพระเกียรติพระบาทสมเด็จพระวชิรเกล้าเจ้าอยู่หัว ฯ เนื่องในโอกาสทรงเจริญพระชนมพรรษา 72 พรรษา เทศบาลเมืองบ้านพรุ อําเภอหาดใหญ่ จังหวัดสงขลา
ด้านการผลักดันจังหวัดชายแดนภาคใต้ไปสู่ "มหานครแห่งอาหารและบริการฮาลาล สู่ ตลาดโลก" ประกอบด้วย 1.การเพิ่มจํานวนฐานแม่วัวพันธุ์พื้นเมือง รองรับการพัฒนาอุตสาหกรรมอาหารฮาลาลจังหวัดชายแดนภาคใต้ จํานวนไม่น้อยกว่า 50,000 ตัว 2.การเพิ่มจํานวนฐานแม่พันธุ์และพ่อพันธุ์แพะ รองรับการพัฒนาอุตสาหกรรมอาหารฮาลาลจังหวัดชายแดนภาคใต้ จํานวนไม่น้อยกว่า 20,000 ตัว 3.ขับเคลื่อนเมืองปูทะเลโลกแบบครบวงจร เพิ่มจํานวนลูกปูเพาะพันธุ์ได้เองในพื้นที่ ไม่น้อยกว่า 1ล้านตัว ครัวเรือน/กลุ่มอาชีพ มากกว่า 100 กลุ่ม และการท่องเที่ยวชุมชน 10 ขมชน 4.เพิ่มจํานวนพื้นที่เพาะปลูกพืชอาหารสัตว์ พืชพลังงานและผลไม้รองรับการพัฒนาภายใต้โครงการระเบียงเศรษฐกิจฮาลาลจังหวัดชายแดนภาคใต้ ไม่น้อยกว่า 50,000 ไร่
นางสาวรัชดา กล่าวด้วยว่า ด้านสุดท้าย คือ การเสริมสร้างพหุสังคมที่เข้มแข็ง ประกอบด้วย 1.การจัดวิ่งตามภูมิศาสตร์ "Amazean Jungle Trail Edition" 2.ปฏิทินประเพณีวัฒนธรรม 12 เดือน และ 3.การซ่อมแชมและบูรณะปฏิสังขรณ์วัดที่มีอายุเกิน 100 ปี โบราณสถาน ศาสนสถาน พิพิธภัณฑ์ เพื่อการเรียนรู้และเป็นแหล่งท่องเที่ยว
รัฐบาลไทย-ข่าวทำเนียบรัฐบาล-ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร มหาวิทยาลัยราชภัฏเขตภาคใต้ มหาวิทยาลัยราชภัฏสงขลา ประจำปี 2565
วันอังคารที่ 3 มกราคม 2566
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มหาวิทยาลัยราชภัฏเขตภาคใต้ มหาวิทยาลัยราชภัฏสงขลา ประจําปี 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดําเนินแทนพระองค์ไปพระราชทานปริญญาบัตร มหาวิทยาลัยราชภัฏเขตภาคใต้ มหาวิทยาลัยราชภัฏสงขลา ประจําปี 2565
วันที่ 29 พฤศจิกายน 2565 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สําเร็จการศึกษาจากมหาวิทยาลัยราชภัฏเขตภาคใต้ มหาวิทยาลัยราชภัฏสงขลา ประจําปี 2565 ณ หอประชุมมหาวชิราลงกรณ มหาวิทยาลัยราชภัฎสุราษฎร์ธานี เวลา 10.00 น. มีผู้เข้ารับพระราชทานปริญญาบัตร ระดับปริญญาตรี จํานวน 1,681 คน ระดับปริญญาโท 18 คน เวลา 14.00 น. มีผู้เข้ารับพระราชทานปริญญาบัตร ระดับปริญญาตรี จํานวน 1,586 คน และบัณฑิตกิตติมศักดิ์ 2 คน รวมทั้งสิ้น 3,287 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
รัฐบาลไทย-ข่าวทำเนียบรัฐบาล-ผู้บริหารกระทรวง อว. พร้อมด้วยมหาวิทยาลัยในสังกัด ร่วมการลงนามถวายพระพรสมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันอังคารที่ 3 มกราคม 2566
ผู้บริหารกระทรวง อว. พร้อมด้วยมหาวิทยาลัยในสังกัด ร่วมการลงนามถวายพระพรสมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
ผู้บริหารกระทรวง อว. พร้อมด้วยมหาวิทยาลัยในสังกัด ร่วมการลงนามถวายพระพรสมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
เมื่อวันที่ 16 ธันวาคม 2565 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) ศ.ดร.นพ.สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม (ปอว.) ผู้บริหารกระทรวง อว. พร้อมด้วยผู้บริหารจากมหาวิทยาลัยในสังกัดกระทรวง อว. มหาวิทยาลัยราชภัฏ มหาวิทยาลัยเทคโนโลยีราชมงคล มหาวิทยาลัยเอกชน จากทั่วประเทศ ร่วมการลงนามถวายพระพรสมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชรมหาวัชรราชธิดา ก่อนถวายแจกันดอกไม้ ณ อาคารภูมิสิริมังคลานุสรณ์ โรงพยาบาลจุฬาลงกรณ์
รัฐบาลไทย-ข่าวทำเนียบรัฐบาล-​BOI’s new package of investment incentives to take effect for 5 years
วันอังคารที่ 3 มกราคม 2566
03/01/2566
​BOI’s new package of investment incentives to take effect for 5 years
​BOI’s new package of investment incentives to take effect for 5 years
January 3, 2023, Deputy Government Spokesperson Traisuree Taisaranakul disclosed that BOI’s new package of incentives, which comprises nine tax and non-tax measures under the new investment promotion strategy (2023-2027), will take effect from January 3, 2023 for the period of 5 years.
Prime Minister and Defense Minister Gen. Prayut Chan-o-cha expressed confidence that the new package of incentives, which was approved by the BOI late last year, would be able to attract prospective high-caliber investors, who are fundamental to the restructuring of Thailand into innovation, technology, and creativity-driven “new economy”.
In outlining the 9 measures for investment promotion, BOI and concerned agencies took into consideration major global trends that would impact investors’ decision, i.e., different forms of trade war, geopolitical changes, manufacturing resilience, ability of the country to tackle crises (e.g., epidemic crisis) with no impact against business sector, and priority on renewable energy.
The 9 BOI measures have taken effect at the beginning of 2023. Throughout the year, BOI will come up with over 200 onsite and online activities to promote the new package of investment incentives, and to attract inward foreign investment from across the globe.
The 9 measures are: 1) addition of industrial sectors, from 7 to 10 sectors, that are crucial for national development. The newly-added industries to be eligible for investment incentives are, for example, manufacturing of hydrogen vehicles, future food industry, space industry, etc.; 2) additional tax incentives for competitiveness enhancement; 3) retention & expansion of production facilities; 4) relocation of production bases to Thailand; 5) investment stimulus package for economic recovery; 6) promotion of smart & sustainable industry; 7) strengthening of SMEs; 8) investment promotion in target areas (four regional economic corridors: North, Northeast, Central and West, and East); and 9) investment promotion for community and social development.
รัฐบาลไทย-ข่าวทำเนียบรัฐบาล-ชวนลูกหนี้ร่วมงานมหกรรมร่วมใจแก้หนี้ ลงทะเบียนได้ถึง 31 ม.ค.66
วันอังคารที่ 3 มกราคม 2566
03/01/2566
ชวนลูกหนี้ร่วมงานมหกรรมร่วมใจแก้หนี้ ลงทะเบียนได้ถึง 31 ม.ค.66
วันอังคารที่ 3 มกราคม 2566
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้าช่วยเหลือประชาชนแก้ปัญหาหนี้สินครัวเรือนอย่างต่อเนื่อง
ผ่านการจัดงานมหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน
โดยปัจจุบันมีลูกหนี้เข้าร่วมโครงการผ่านระบบออนไลน์แล้วกว่า 170,000 ราย มีเจ้าหนี้ร่วมโครงการกว่า 60
ราย ประชาชนที่ต้องการความช่วยเหลือด้านปัญหาหนี้สินลงทะเบียนเข้าร่วมโครงการได้ที่
www.bot.or.th/debtfair ถึงวันที่ 31 ม.ค.2566 หรือไปที่งานมหกรรมแก้หนี้สัญจร ในวันที่ 20 – 22 ม.ค.
ที่ศาลาประชาคมเทศบาลเมืองบ้านสวน จ.ชลบุรี และวันที่ 27 – 29 ม.ค.
ที่หอประชุมมหาวิทยาลัยสงขลานครินทร์ จ.สงขลา สอบถามเพิ่มเติมได้ที่ ศูนย์คุ้มครองผู้ใช้บริการทางการเงิน
ธนาคารแห่งประเทศไทย โทร. 1213 หรือ ทางแอปพลิเคชันไลน์ @doctordebt
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรี อว. นำทีมคณะผู้บริหาร ทำบุญตักบาตร เนื่องในวันพ่อแห่งชาติ 5 ธันวาคม
วันอังคารที่ 3 มกราคม 2566
รัฐมนตรี อว. นําทีมคณะผู้บริหาร ทําบุญตักบาตร เนื่องในวันพ่อแห่งชาติ 5 ธันวาคม
รัฐมนตรี อว. นําทีมคณะผู้บริหาร ทําบุญตักบาตร เนื่องในวันพ่อแห่งชาติ 5 ธันวาคม
5 ธันวาคม 2565 ณ บริเวณท้องสนามหลวง/ ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) พร้อมด้วย ศ.ดร.นพ.สิริฤกษ์ ทรงศิวิไล ปลัดกระทรวงการอุดมศึกษาฯ ศ.ดร.ศุภชัย ปทุมนากุล รองปลัดกระทรวงฯ รศ.ดร.พาสิทธิ์ หล่อธีรพงศ์ รองปลัดกระทรวงฯ นางสาวสุณีย์ เลิศเพียรธรรม หัวหน้าผู้ตรวจราชการกระทรวงฯ คณะผู้บริหาร อว. และหน่วยงานในสังกัด อว. ร่วมพิธีทําบุญตักบาตรพระสงฆ์ถวายพระราชกุศล เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2565 จํานวน 189 รูป ร่วมวางพานพุ่มดอกไม้และพิธีถวายบังคมเพื่อน้อมรําลึกในพระมหากรุณาธิคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมี พล.อ.ประยุทธ์ จันทร์โอชา นายกรัฐมนตรี เป็นประธานในพิธี
5 ธันวาคมของทุกปี นอกจากจะเป็นวันพ่อแห่งชาติแล้ว ยังถูกกําหนดให้เป็นวันชาติในประเทศไทย เป็นวันเฉลิมฉลองของชาติไทย และเป็นวันพระบรมราชสมภพของพระมหากษัตริย์ตามขนบประเพณีของประเทศที่มีพระมหากษัตริย์เป็นประมุขโดยปัจจุบันตรงกับวันที่ 5 ธันวาคมของทุกปี ซึ่งตรงกับวันคล้ายวันเฉลิมพระชนมพรรษาของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รัฐบาลไทย-ข่าวทำเนียบรัฐบาล-รฟท. แจ้งเหตุคนร้ายลักลอบถอดเครื่องยึดเหนี่ยวรางรถไฟ (หมุดยึดรางรถไฟ)
วันอังคารที่ 3 มกราคม 2566
รฟท. แจ้งเหตุคนร้ายลักลอบถอดเครื่องยึดเหนี่ยวรางรถไฟ (หมุดยึดรางรถไฟ)
ระหว่างสถานีชุมทางหาดใหญ่ - คลองแงะ
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคมแจ้งว่า เมื่อเวลา 08.55 น. วันที่ 3 มกราคม 2566 ได้รับแจ้งเหตุ มีคนร้ายได้ลักลอบถอดเครื่องยึดเหนี่ยวรางรถไฟ (หมุดยึดรางรถไฟ) บริเวณหลักกิโลเมตรที่ 942/12-15 ระหว่างสถานีชุมทางหาดใหญ่ -คลองแงะ อําเภอหาดใหญ่ จังหวัดสงขลา หลังเจ้าหน้าที่ฝ่ายการช่างโยธาฯ ระหว่างสถานีชุมทางหาดใหญ่ - คลองแงะได้ตรวจพบว่ามีอุปกรณ์รางซึ่งเป็นโค๊ชสกูร จํานวน 325 ตัว และจานรองรางไม้หมอนบนสะพาน จํานวน 5 อัน ถูกถอดไป จึงได้ประสานขอความร่วมมือไปยังเจ้าหน้าที่ฝ่ายความมั่นคง เพื่อเข้าตรวจสอบพื้นที่และสาเหตุที่เกิดขึ้น จากเหตุการณ์ดังกล่าวส่งผลกระทบให้ขบวนรถไม่สามารถวิ่งผ่านได้ รฟท.จึงได้ทําการปิดเส้นทางช่วงสถานีทางหาดใหญ่ -คลองแงะ เพื่อดําเนินการซ่อมแซมทางรถไฟ ตั้งแต่ช่วงเช้าที่ผ่านมา
สําหรับความคืบหน้าล่าสุด ขณะนี้เจ้าหน้าที่ได้ดําเนินการซ่อมแซมทางรถไฟที่ได้รับความเสียหาย รวมทั้งตรวจสอบสภาพทางให้มีความปลอดภัยสําหรับการเดินรถ เรียบร้อยแล้ว โดยพร้อมเปิดให้บริการเดินขบวนรถในเส้นทางสายใต้ ช่วงชุมทางหาดใหญ่ -คลองแงะ ได้ตามปกติ ในวันนี้ (3 มกราคม 2566) ตั้งแต่เวลา 12.15 น. เป็นต้นไป ขบวนรถที่ได้รับผลกระทบจากจุดเกิดเหตุ ซึ่งจะล่าช้ากว่ากําหนดเวลาการเดินทาง จํานวน 2 ขบวน ดังนี้
1. ขบวนรถพิเศษโดยสารที่ 948 (ปาดังเบซาร์ - ชุมทางหาดใหญ่)
​2. ขบวนรถด่วนพิเศษที่ 45 (ชุมทางหาดใหญ่ - ปาดังเบซาร์)
ทั้งนี้รฟท. ขออภัยในความไม่สะดวกมา ณ โอกาสนี้ โดยผู้โดยสารสามารถสอบถามรายละเอียดเพิ่มเติมได้ที่ สายด่วนลูกค้าสัมพันธ์ CALL CENTER 1690 ตลอด 24 ชั่วโมง
นายเอกรัช กล่าวเพิ่มเติมว่า ขอให้ประชาชนและผู้โดยสารให้ความมั่นใจในความปลอดภัย เนื่องจากที่ผ่านมา รฟท.ได้ร่วมกับฝ่ายความมั่นคง ในการเพิ่มระดับการรักษาความปลอดภัยและเฝ้าระวังอย่างเข้มงวด พร้อมทั้ง เดินหน้ากิจกรรมมวลชนสัมพันธ์กับชุมชนในพื้นที่ ตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย ที่กําชับให้เจ้าหน้าที่ รฟท.ปฏิบัติหน้าที่โดยเน้นสร้างการมีส่วนร่วมจากชุมชนอย่างใกล้ชิด ด้วยการเปิดรับฟังความเห็นจากทุกภาคส่วน ซึ่งได้รับความร่วมมือเป็นอย่างดีจากพี่น้องประชาชน ผู้นําศาสนา และหน่วยงานท้องถิ่น ในการนําเสนอความเห็นเพื่อนํามาใช้ปรับแนวทางเดินรถในพื้นที่จังหวัดชายแดนภาคใต้ ให้มีความสะดวก รวดเร็ว ปลอดภัยต่อประชาชน และเพิ่มความเข้มข้นในการรักษาความปลอดภัยเส้นทางเดินรถภาคใต้จากสถานีชุมทางหาดใหญ่ -ปาดังเบซาร์ เพื่อสร้างความเชื่อมั่นให้แก่ประชาชนในการเดินทาง
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรม เป็นประธานกิจกรรมตักบาตรรับปีใหม่ เพื่อความเป็นสิริมงคล พุทธศักราช 2566
วันอังคารที่ 3 มกราคม 2566
รัฐมนตรีว่าการกระทรวงวัฒนธรรม เป็นประธานกิจกรรมตักบาตรรับปีใหม่ เพื่อความเป็นสิริมงคล พุทธศักราช 2566
รัฐมนตรีว่าการกระทรวงวัฒนธรรม เป็นประธานกิจกรรมตักบาตรรับปีใหม่ เพื่อความเป็นสิริมงคล พุทธศักราช 2566
รัฐมนตรีว่าการกระทรวงวัฒนธรรม เป็นประธานกิจกรรมตักบาตรรับปีใหม่ เพื่อความเป็นสิริมงคล พุทธศักราช 2566
เมื่อเร็วๆ นี้ สมเด็จพระมหาธีราจารย์ เจ้าอาวาสวัดพระเชตุพนวิมลมังคลาราม กรรมการมหาเถรสมาคม เป็นประธานฝ่ายสงฆ์ นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วยคู่สมรส เป็นประธานฝ่ายฆราวาส ในกิจกรรมตักบาตรรับปีใหม่ เพื่อความเป็นสิริมงคล พุทธศักราช 2566 โดยมี นางยุพา ทวีวัฒนะกิจบวร ปลัดกระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม นายโกวิท ผกามาศ อธิบดีกรมส่งเสริมวัฒนธรรม นายประสพ เรียงเงิน ผู้อํานวยการสํานักงานศิลปวัฒนธรรมร่วมสมัย นายชัยพล สุขเอี่ยม อธิบดีกรมการศาสนา ผู้บริหารกระทรวงวัฒนธรรม แขกผู้มีเกียรติ และพุทธศาสนิกชนเข้าร่วม ณ วัดพระเชตุพนวิมลมังคลาราม กรุงเทพฯ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ชวนผู้ปกครอง พาลูกวัดไอคิวฟรี ที่สถาบันนิติวิทยาศาสตร์ เพื่อพัฒนาเด็กได้ถูกทาง ชี้ เยาวชนคืออนาคตของชาติ ควรให้ความสำคัญในการส่งเสริม
วันอังคารที่ 3 มกราคม 2566
03/01/2566
รัฐมนตรีว่าการกระทรวงยุติธรรม ชวนผู้ปกครอง พาลูกวัดไอคิวฟรี ที่สถาบันนิติวิทยาศาสตร์ เพื่อพัฒนาเด็กได้ถูกทาง ชี้ เยาวชนคืออนาคตของชาติ ควรให้ความสําคัญในการส่งเสริม
รัฐมนตรีว่าการกระทรวงยุติธรรม ชวนผู้ปกครอง พาลูกวัดไอคิวฟรี ที่สถาบันนิติวิทยาศาสตร์ เพื่อพัฒนาเด็กได้ถูกทาง ชี้ เยาวชนคืออนาคตของชาติ ควรให้ความสําคัญในการส่งเสริม เผย ทดสอบด้วยระบบมาตรฐาน-นักจิตวิทยาคลินิก รู้ทั้งวิธีคิด-ตัดสินใจ-การทํางาน
วันที่ 3 มกราคม 2566 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ในช่วงวันหยุดยาวเทศกาลปีใหม่ ตนขอเชิญชวนผู้ปกครองทุกท่าน พาบุตรหลานเข้าทดสอบวัดระดับเชาวน์ปัญญาเด็กและเยาวชน ตั้งแต่อายุ 6 - 16 ปี 11 เดือน ที่สถาบันนิติวิทยาศาสตร์ ซึ่ง พ.ต.ต.สุริยา สิงหกมล ผู้อํานวยการสถาบันนิติวิทยาศาสตร์ ได้จัดทดสอบให้ฟรี เพื่อเป็นของขวัญปีใหม่ให้กับประชาชน เพราะเข้าใจว่า ความสามารถและศักยภาพในเด็กแต่ละคนนั้น มีความแตกต่างกัน และการที่ผู้ปกครอง ครู รู้ถึงจุดเด่นรวมถึงข้อจํากัด ก็จะเป็นประโยชน์ ในการวางแผนส่งเสริมพัฒนาเด็กได้อย่างเหมาะสม
นายสมศักดิ์ กล่าวอีกว่า ประโยชน์ของการทดสอบวัดระดับเชาวน์ปัญญาเด็กและเยาวชน ก็เพื่อเป็นแนวทางในการส่งเสริมพัฒนา ด้วยแบบทดสอบที่เป็นมาตรฐาน Wechsler Intelligence Scale for Children Third Edition, WISC-III ซึ่งทดสอบโดยนักจิตวิทยาคลินิก ผู้มีใบประกอบโรคศิลปะ โดยจะช่วยให้ผู้ปกครอง ทราบถึงลักษณะเฉพาะตัวของเด็ก ทั้ง วิธีการคิดแก้ปัญหา การตัดสินใจ วิธีการทํางาน โดยการทดสอบนี้ ไม่มีค่าใช้จ่าย และไม่ต้องเสียเวลา สามารถโทรนัดวันเวลาได้เลย รวมถึงผลทดสอบ ก็สามารถโทรสอบถามได้ หลังผ่านการทดสอบไปแล้ว 7 วัน
“ปีที่ผ่านมา มีประชาชนให้ความสนใจน้อย มารับการทดสอบเพียง 46 ราย ผมจึงอยากเชิญชวนผู้ปกครองทุกท่าน พาลูกหลานมาทดสอบฟรี เพื่อเราจะได้รู้ว่า ควรพัฒนาลูกของเราอย่างไร โดยใช้เวลาทดสอบเพียง 3 ชั่วโมง ซึ่งเด็กเหล่านี้ถือว่าเป็นอนาคตของชาติในวันข้างหน้า ดังนั้น เราควรให้ความสําคัญในการพัฒนาเด็กให้ถูกทาง โดยผู้ที่สนใจ สามารถโทรนัดวันได้ตั้งแต่วันที่ 20 ธันวาคม 65 -3 มกราคม 66 ที่เบอร์ 02-142-3594, 02-142-3630 และเข้ารับทดสอบตั้งแต่วันที่ 2 มกราคม- 2 มีนาคม 66 “ รมว.ยุติธรรม กล่าว
รัฐบาลไทย-ข่าวทำเนียบรัฐบาล-บริษัท ขนส่ง จำกัด รายงานข้อมูลการเดินรถโดยสาร ณ วันที่ 2 มกราคม 2566
วันอังคารที่ 3 มกราคม 2566
บริษัท ขนส่ง จํากัด รายงานข้อมูลการเดินรถโดยสาร ณ วันที่ 2 มกราคม 2566
รถโดยสารเพียงพอ ไม่มีผู้โดยสารตกค้าง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยภายหลังลงพื้นที่ตรวจการอํานวยความสะดวกประชาชนเดินทางกลับเข้ากรุงเทพฯ หลังวันหยุดยาวในช่วงเทศกาลปีใหม่ 2566 ณ บริเวณชานชาลาขาเข้า สถานีขนส่งผู้โดยสารกรุงเทพ (จตุจักร) ว่า
จากข้อมูลการเดินรถเมื่อวานนี้ (2 มกราคม 2566) บริษัท ขนส่ง จํากัด (บขส.) ได้จัดรถโดยสาร (รถ บขส. รถร่วมบริการ และรถตู้) รองรับการเดินทางในเที่ยวกลับ จํานวน 3,900 เที่ยว มีผู้โดยสารใช้บริการ 58,531 คน สําหรับเที่ยวไป บขส. ได้จัดรถโดยสาร จํานวน 3,571 เที่ยว รองรับผู้โดยสาร 37,513 คน โดย บขส. สามารถจัดรถโดยสารได้เพียงพอ ไม่มีผู้โดยสารตกค้าง
ทั้งนี้ ในช่วงวันหยุดเทศกาลปีใหม่ 2566 ตั้งแต่วันที่ 27 ธันวาคม 2565 - 2 มกราคม 2566 บขส. ได้จัดรถโดยสาร (รถ บขส. รถร่วมบริการ และรถตู้) ในเที่ยวไป จํานวน 24,212 เที่ยว รองรับผู้โดยสาร จํานวน 311,910 คน สําหรับเที่ยวกลับได้จัดรถโดยสาร จํานวน 24,185 เที่ยว รองรับผู้โดยสาร 297,393 คน ส่วนเรื่องร้องเรียนพบว่า ส่วนใหญ่เป็นการร้องเรียนเรื่องการให้บริการของรถร่วมบริการและรถตู้ ซึ่ง บขส. ได้ดําเนินการตามระเบียบ พร้อมได้กําชับให้ผู้ประกอบการควบคุมและดูแลไม่ให้เกิดปัญหาด้านการบริการ รวมทั้งจะนําข้อมูลต่าง ๆ ที่ได้รับมาพัฒนาและปรับปรุงงานด้านบริการต่อไป
นายสัญลักข์ ปัญวัฒนลิขิต กล่าวเพิ่มเติมว่า นายศักดิ์สยาม ชิดชอบ รัฐมนตรีว่าการกระทรวงคมนาคม ได้มอบนโยบายให้ทุกหน่วยงานในสังกัดกระทรวงคมนาคมเตรียมพร้อมรองรับการเดินทางกลับของประชาชน บขส. จึงได้ร่วมบูรณาการกับหน่วยงานที่เกี่ยวข้องในการอํานวยความสะดวกประชาชนเดินทางกลับเข้ากรุงเทพฯ ตั้งแต่วันที่ 1 - 3 มกราคม 2566 ได้แก่ 1) ขอความร่วมมือองค์การขนส่งมวลชนกรุงเทพ จัดรถโดยสารรับ - ส่ง ผู้โดยสารไปยังสถานีรถไฟฟ้าบีทีเอส หรือเส้นทางอื่น ๆ และ 2) ประสาน จส.100 และ สวพ.91 ประชาสัมพันธ์ให้รถแท็กซี่มารับผู้โดยสารในช่วงเวลาดังกล่าว นอกจากนี้ บขส. ขอบคุณทุกหน่วยงาน อาทิ การรถไฟแห่งประเทศไทย กองบังคับการตํารวจจราจร สน.บางซื่อ สน.ตลิ่งชัน และ สน.ทองหล่อ ที่ได้สนับสนุนเจ้าหน้าที่ตํารวจมาอํานวยความสะดวกด้านการจราจรโดยรอบสถานีขนส่ง รวมถึง สํานักงาน ป.ป.ส. และกรมการขนส่งทางบกที่ได้ร่วมกันอํานวยความสะดวกประชาชนเดินทางในช่วงเทศกาลปีใหม่
ทั้งนี้ เพื่อส่งมอบของขวัญปีใหม่ตามนโยบายกระทรวงคมนาคม บขส. ได้มอบส่วนลดค่าโดยสาร จํานวน 10 % ให้ผู้โดยสารที่ซื้อตั๋ว บขส. ผ่านช่องทางออนไลน์ Application : E-Ticket หรือ Website บขส. www.transport.co.th และเดินทางในระหว่างวันที่ 3 - 9 มกราคม 2566 ตามโครงการ “HAPPY NEW YEAR 2023 ลด 10% ไปก่อน - กลับทีหลัง” สอบถามข้อมูลการเดินทางเพิ่มเติมได้ที่ Call Center โทร.1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงการต่างประเทศ สาธารณรัฐเช็ก เข้าเยี่ยมคารวะและหารือความร่วมมือทางวิชาการ กับ รมว.อว.
วันอังคารที่ 3 มกราคม 2566
รัฐมนตรีช่วยว่าการกระทรวงการต่างประเทศ สาธารณรัฐเช็ก เข้าเยี่ยมคารวะและหารือความร่วมมือทางวิชาการ กับ รมว.อว.
รัฐมนตรีช่วยว่าการกระทรวงการต่างประเทศ สาธารณรัฐเช็ก เข้าเยี่ยมคารวะและหารือความร่วมมือทางวิชาการ กับ รมว.อว.
เมื่อวันที่ 14 ธันวาคม 2565 :H.E. Mr. Jiri Kozakรัฐมนตรีช่วยว่าการกระทรวงการต่างประเทศ สาธารณรัฐเช็กและคณะ ได้เข้าเยี่ยมคารวะศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วยศ.นพ.ประสิทธิ์ วัฒนาภาคณบดีคณะแพทยศาสตร์ศิริราชพยาบาล ผู้บริหารของ พว. และ สอทภ. เข้าร่วมหารือ ณ ห้องพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม
ทั้งสองฝ่ายได้แลกเปลี่ยนข้อคิดเห็นเกี่ยวกับการขับเคลื่อนความร่วมมือด้าน อววน. และเห็นชอบที่จะผลักดันความร่วมมือที่ทั้งสองฝ่ายมีความสนใจร่วมกัน ได้แก่ การทําวิจัยร่วม การแลกเปลี่ยนนักศึกษาและบุคลากร ความร่วมมือด้านเทคโนโลยีอวกาศ ความร่วมมือด้านการแพทย์และสาธารณสุข โดยปัจจุบันมี สทอภ. ที่มีภารกิจในการดําเนินงานด้านกิจการอวกาศเป็นผู้ร่วมดําเนินโครงการกับหน่วยงานด้านอวกาศของสาธารณรัฐเช็ก และมีแผนการดําเนินกิจกรรม Space Technology Demonstration ที่มีวัตถุประสงค์เพื่อจัดแสดงอุปกรณ์ แลกเปลี่ยนองค์ความรู้ด้านกิจการอวกาศ รวมถึงเป็นการสร้างเครือข่ายนักวิจัย ผลักดันผลงานวิจัยด้านอวกาศออกสู่เชิงพาณิชย์อีกด้วย
รมว.อว. ได้กล่าวแสดงความขอบคุณที่สาธารณรัฐเช็กเล็งเห็นถึงศักยภาพของประเทศไทยที่มีความเชี่ยวชาญด้านการแพทย์และสุขภาพเป็นอันดับชั้นนําของโลกและเป็นอันดับต้นของเอเชีย ดังนั้นการสร้างความร่วมมือด้านการผลิตอุปกรณ์การแพทย์และความร่วมมือทางวิชาการ โดยใช้ประเทศไทยเป็นศูนย์กลาง (gateway) จะเป็นโอกาสในการขยายความร่วมมือของสาธารณรัฐเช็กไปสู่ประเทศอื่นในแถบเอเชีย อีกทั้งประเทศไทยมีขีดความสามารถที่จะเป็นฐานกําลังการผลิตและสามารถเชื่อมโยงหรือส่งออกเครื่องมือทางการแพทย์ไปยังประเทศในภูมิภาคเอเชียได้อีกด้วย และยินดีที่จะผลักดันให้เกิดความร่วมมือของทั้งสองประเทศอย่างเป็นรูปธรรมต่อไป
รัฐบาลไทย-ข่าวทำเนียบรัฐบาล-ดร. พัชรินรุจา เป็นประธานคณะกรรมการดำเนินงานและบริหารจัดการทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ประจำปีการศึกษา 2565
วันอังคารที่ 3 มกราคม 2566
ดร. พัชรินรุจา เป็นประธานคณะกรรมการดําเนินงานและบริหารจัดการทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ประจําปีการศึกษา 2565
ดร. พัชรินรุจา เป็นประธานคณะกรรมการดําเนินงานและบริหารจัดการทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ประจําปีการศึกษา 2565
วันที่ 30 พฤศจิกายน 2565 ดร. พัชรินรุจา จันทรโรนานนท์ ทปษ.รมว.อว. เป็นประธานคณะกรรมการดําเนินงานและบริหารจัดการทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ประจําปีการศึกษา 2565 สัมภาษณ์นักศึกษาเพื่อรับทุน โดยมี ศ.พัดชา อุทิศวรรณกุล ผศ.อนุชา ทีรคานนท์ หม่อมหลวงทรงลักษณ์ สวัสดิวัตน์ นางสาวรติรส ภู่วิภาดาวรรธน์ และ นางสาววราภรณ์ รุ่งตระการ ผอ.กสค. เป็นคณะกรรมการผู้ทรงคุณวุฒิ
โดยทุนการศึกษาด้านศิลปะ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เป็นพระประสงค์ของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ที่ต้องการสนับสนุนให้นิสิต นักศึกษาที่มีความสามารถด้านศิลปะ มีโอกาสศึกษาจนสําเร็จการศึกษาระดับปริญญาตรี จบออกไป และใช้ความสามารถสร้างสรรค์ผลงาน นวัตกรรมด้านศิลปะเพื่อพัฒนาท้องถิ่น สังคม และเป็นพลเมืองที่มีคุณภาพของประเทศชาติ ซึ่งจากการที่ สป.อว ได้ประกาศรับสมัคร นิสิต นักศึกษาระดับปริญญาตรี ชั้นปีที่ 2 ในด้านศิลปะทุกแขนง ที่มีทักษะในการสร้างสรรค์ผลงานและนวัตกรรมด้านศิลปะ มีความประพฤติและผลการเรียนที่ดี สมัครเข้ารับทุนฯ โดยในปีนี้มีนักศึกษาสนใจสมัครเข้ารับทุนจํานวนมาก จากสถาบันอุดมศึกษา 29 สถาบัน จํานวน 50 คน โดยคณะกรรมการฯ ได้คัดเลือกในรอบที่ 1 ไปแล้ว เหลือผู้เข้ารอบสัมภาษณ์ในวันนี้ จํานวน 25 ราย และคณะกรรมการจะคัดเลือกให้เหลือ 10 ราย และถวายรายชื่อผู้ผ่านการคัดเลือกแด่สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เพื่อทรงตัดสินคัดเลือกผู้ได้รับทุน จํานวน 5 รายต่อไป
รัฐบาลไทย-ข่าวทำเนียบรัฐบาล-​PM orders concerned agencies to beef up safety measures and facilitate people’s traveling back home from New Year holiday
วันจันทร์ที่ 2 มกราคม 2566
02/01/2566
​PM orders concerned agencies to beef up safety measures and facilitate people’s traveling back home from New Year holiday
​PM orders concerned agencies to beef up safety measures and facilitate people’s traveling back home from New Year holiday
January 2, 2023, Deputy Government Spokesperson Traisuree Taisaranakul disclosed that Prime Minister and Defense Minister Gen. Prayut Chan-o-cha is pleased to witness Thai people’s happiness from being able to visit home and celebrate New Year festivities after the COVID-19 situation eased.
As the New Year holidays is coming to an end, some people have started to travel back. The Prime Minister has instructed concerned agencies, be it, Ministry of Transport, local administrations, local and highway police, to tighten safety measures and facilitate people’s traveling back home from the holiday. He also conveyed his concern over those who will do the driving to have enough rest, check up the vehicle, and abide by the traffic rules. Should they feel tired, they are strongly advised to stop at a rest area provided by local authorities.
As for public vehicles, Ministry of Transport, by the Department of Land Transport, has prepared 209 Checking Points / Rest Areas across the country to ensure that the buses/vans are ready for utmost safety of the passengers. The Prime Minister also expressed concern over waterway transport, especially to and from several islands in the East and the South which are popular tourist destinations, and called on concerned authorities and boat/ferry operators to exercise caution, avoid overloading, and ensure that all the passengers wear life jackets at all time while traveling.
รัฐบาลไทย-ข่าวทำเนียบรัฐบาล-​PM and spouse chair Buddhist ritual on occasion of New Year 2023
วันอังคารที่ 3 มกราคม 2566
03/01/2566
​PM and spouse chair Buddhist ritual on occasion of New Year 2023
​PM and spouse chair Buddhist ritual on occasion of New Year 2023
January 3, 2023, at 07.30 hrs, at Bhakdi Bodin Building, Government House, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha and spouse presided over a Buddhist ritual and ceremony on occasion of the New Year 2023. Participating in the ceremony were deputy prime ministers, members of the cabinet, Prime Minister’s Secretary General, political officials, chiefs of offices in the Government House, Government House officials, and concerned staffs.
Upon arrival, the Prime Minister lit candle and incense sticks to pay homage to the Triple Gems. Following the chanting by 10 senior monks, he led all the participants to present the monks with the triple robes and offerings. The monks chanted to accept the offerings before the Prime Minister poured the water of dedication, received the blessing, and paid homage to the Triple Gems and the senior monks. Somdet Phra Maha Ratcha Mongkhol Muni of Wat Traimit Temple, then, sprinkled lustral water to end the ceremony.
รัฐบาลไทย-ข่าวทำเนียบรัฐบาล-นายกรัฐมนตรีและภริยา เป็นประธานพิธีทำบุญเนื่องในโอกาสวันขึ้นปีใหม่ พุทธศักราช 2566
วันอังคารที่ 3 มกราคม 2566
03/01/2566
นายกรัฐมนตรีและภริยา เป็นประธานพิธีทําบุญเนื่องในโอกาสวันขึ้นปีใหม่ พุทธศักราช 2566
นายกรัฐมนตรีและภริยา เป็นประธานพิธีทําบุญเนื่องในโอกาสวันขึ้นปีใหม่ พุทธศักราช 2566
นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจําสํานักนายกรัฐมนตรี เปิดเผยว่า วันนี้ (3 มกราคม 2566) เวลา 07.30 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา เป็นประธานในพิธีทําบุญเนื่องในโอกาสวันขึ้นปีใหม่ พุทธศักราช 2566 โดยมี รองนายกรัฐมนตรี คณะรัฐมนตรี เลขาธิการนายกรัฐมนตรี ข้าราชการการเมือง หัวหน้าส่วนราชการสังกัดสํานักนายกรัฐมนตรี หัวหน้าส่วนราชการภายในทําเนียบรัฐบาล ข้าราชการหน่วยงานภายในทําเนียบรัฐบาล และเจ้าหน้าที่ที่เกี่ยวข้องร่วมพิธี
เมื่อนายกรัฐมนตรีและภริยาเดินทางถึงและเข้าประจําที่นั่ง พระสงฆ์จํานวน 10 รูป ขึ้นนั่งอาสนะสงฆ์ นายกรัฐมนตรีจุดธูปเทียนบูชาพระรัตนตรัย เจ้าหน้าที่อาราธนาศีล พระสงฆ์ให้ศีลและเจริญพระพุทธมนต์ นายกรัฐมนตรีถวายผ้าไตรพระสงฆ์ จํานวน 10 รูป จากนั้น นายกรัฐมนตรีและภริยา พร้อมด้วย รองนายกรัฐมนตรี คณะรัฐมนตรี ถวายเครื่องไทยธรรม พระสงฆ์สวดอนุโมทนา นายกรัฐมนตรีกรวดน้ํา รับพร กราบนมัสการพระรัตนตรัยหน้าโต๊ะหมู่บูชาและกราบลาพระสงฆ์
ในตอนท้าย สมเด็จพระมหารัชมงคลมุนี วัดไตรมิตรวิทยาราม ประพรมน้ําพระพุทธมนต์ เป็นอันเสร็จพิธี
รัฐบาลไทย-ข่าวทำเนียบรัฐบาล-ชวนประชาชนสวดมนต์ข้ามปี ส่งท้ายปีเก่า รับศักราชใหม่ 2566
วันอังคารที่ 3 มกราคม 2566
ชวนประชาชนสวดมนต์ข้ามปี ส่งท้ายปีเก่า รับศักราชใหม่ 2566
วันเสาร์ที่ 31 ธันวาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลสืบสานพระพุทธศาสนาเชิญชวนพุทธศาสนิกชนลด ละ เลิกอบายมุข
และร่วมกิจกรรมสวดมนต์ข้ามปี เสริมสิริมงคลทั่วไทย ส่งท้ายปีเก่า ต้อนรับศักราชใหม่ 2566
ระหว่างวันเสาร์ที่ 31 ธ.ค.2565 – วันอาทิตย์ที่ 1 ม.ค.2566 โดยส่วนกลางมีกิจกรรมที่
วัดพระเชตุพนวิมลมังคลาราม เขตพระนคร และ วัดอรุณราชวราราม เขตบางกอกใหญ่
ส่วนภูมิภาคประชาชนร่วมกิจกรรมได้ที่วัด ศาสนสถาน และสถานที่จัดกิจกรรมทั่วประเทศ ทั้งนี้
จังหวัดที่มีพรมแดนติดต่อประเทศเพื่อนบ้าน 15 จังหวัดจะจัดกิจกรรมสวดมนต์ข้ามปีอาเซียน
ส่วนพุทธศาสนิกชนในต่างประเทศสามารถร่วมกิจกรรมสวดมนต์ข้ามปีได้ที่วัดพุทธทั่วโลก
ประชาชนที่ไม่สะดวกเดินทางร่วมกิจกรรมทางออนไลน์ได้ที่ www.prayer2566.com
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ เน้นย้ำรัฐบาลเร่งรัดติดตามงานด้านต่าง ๆ หวังดูแลประชาชนให้มีรายได้เพิ่มขึ้น ประเทศมีรายได้สูงขึ้นควบคู่อย่างสมดุล แสดงความมั่นใจรัฐบาลพร้อมรับนักท่องเที่ยวจีน
วันอังคารที่ 3 มกราคม 2566
03/01/2566
นายกฯ เน้นย้ํารัฐบาลเร่งรัดติดตามงานด้านต่าง ๆ หวังดูแลประชาชนให้มีรายได้เพิ่มขึ้น ประเทศมีรายได้สูงขึ้นควบคู่อย่างสมดุล แสดงความมั่นใจรัฐบาลพร้อมรับนักท่องเที่ยวจีน
นายกฯ เน้นย้ํารัฐบาลเร่งรัดติดตามงานด้านต่าง ๆ หวังดูแลประชาชนให้มีรายได้เพิ่มขึ้น ประเทศมีรายได้สูงขึ้นควบคู่อย่างสมดุล แสดงความมั่นใจรัฐบาลพร้อมรับนักท่องเที่ยวจีน กําชับค้นหากําลังพล ร.ล.สุโขทัยที่สูญหายอย่างต่อเนื่อง
วันนี้ (3 มกราคม 2566) เวลา 13.30 น. ณ ทางเชื่อมตึกสันติไมตรีและไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์สื่อมวลชนภายหลังการประชุมคณะรัฐมนตรี ถึงการทํางานของรัฐบาลว่า จะเร่งรัดและติดตามงานด้านต่าง ๆ ในทุกด้าน เช่น โครงสร้างการทํางาน กลไก กฎหมาย และกฎ กติกาต่าง ๆ โดยจะพยายามดําเนินการให้ได้มากที่สุด เพื่อผลประโยชน์กลับมาสู่ประชาชนและประเทศชาติ เพื่อให้ประชาชนมีรายได้เพิ่มขึ้นและประเทศมีรายได้สูงขึ้นควบคู่กันไปอย่างสมดุล แม้หลายอย่างจะมีปัญหาติดขัดในขั้นตอนการดําเนินการบ้าง แต่หากทุกคนร่วมมือกันประเทศชาติก็จะเดินหน้าต่อไปได้ พร้อมยืนยันรัฐบาลทําเพื่อประเทศไทยและทําเพื่อคนไทยทุกคน
พร้อมกันนี้ นายกรัฐมนตรีได้ให้ความมั่นใจในมาตรการรับนักท่องเที่ยวจีน ซึ่งรัฐบาลมีความพร้อมและได้จัดเตรียมมาตรการต่าง ๆ เพื่อไม่ให้ส่งผลกระทบในด้านการท่องเที่ยว มั่นใจในความพร้อมของกระทรวงสาธารณสุขและทีมแพทย์ของไทยมีคุณภาพ พร้อมกล่าวถึงมาตรการรับมือของประเทศต่าง ๆ ทั่วโลกก็มีการเตรียมการโดยมีมาตรการแตกต่างกันออกไป ขึ้นอยู่กับพื้นฐานด้านการรักษาพยาบาลของแต่ละประเทศ ขอให้ทุกคนเชื่อมั่นในศักยภาพและความพร้อมในการรับมือของไทย เพราะจะเป็นการสร้างรายได้ให้กับประเทศ โดยได้เน้นย้ํามาตรการป้องกันตนเองอย่างเคร่งครัด
นอกจากนี้ นายกรัฐมนตรียังได้กล่าวถึงกรณีผู้สูญหายจากเหตุการณ์เรือหลวงสุโขทัยล่ม โดยได้สั่งการให้ดําเนินการค้นหาอย่างต่อเนื่องจนกว่าจะพบกําลังพลเรือทุกคน และการสอบสวนต่าง ๆ ให้ดําเนินการตามขั้นตอน พร้อมขอให้ทุกคนติดตามรับฟังข่าวสารจากทางกองทัพเรือ
โอกาสนี้ นายกรัฐมนตรีได้กล่าวอวยพรสื่อมวลชน ขอให้ทุกคนมีความสุข สุขภาพแข็งแรง ทําสิ่งใดประสบความสําเร็จ ขอให้ช่วยกันพัฒนาบ้านเมือง และร่วมกันสร้างความเข้าใจในเรื่องสําคัญหลาย ๆ อย่างด้วย
รัฐบาลไทย-ข่าวทำเนียบรัฐบาล-กรมทางหลวง รายงานสภาพจราจรบนทางหลวงสายหลัก และทางหลวงพิเศษระหว่างเมือง  ช่วงเทศกาลปีใหม่ 2566 ณ วันที่ 3 มกราคม 2566 เวลา 08.00 น.
วันอังคารที่ 3 มกราคม 2566
กรมทางหลวง รายงานสภาพจราจรบนทางหลวงสายหลัก และทางหลวงพิเศษระหว่างเมือง  ช่วงเทศกาลปีใหม่ 2566 ณ วันที่ 3 มกราคม 2566 เวลา 08.00 น.
.....
สํานักอํานวยความปลอดภัย และศูนย์บริหารจัดการจราจรและอุบัติเหตุ กรมทางหลวง (HTOC) กระทรวงคมนาคม รายงานสภาพจราจรบนทางหลวงสายหลักและทางหลวงพิเศษระหว่างเมือง (มอเตอร์เวย์) ช่วงเทศกาลปีใหม่ 2566 ในวันที่ 3 มกราคม 2566 เวลา 08.00 น. จํานวน 12 เส้นทาง พบว่า ในภาพรวมปริมาณการจราจรคล่องตัว สายอีสานยังคงมีประชาชนบางส่วนเดินทางกลับมาในช่วงเช้า ส่งผลให้มีการจราจรหนาแน่น ชะลอตัวในบางช่วง ดังนี้
1. นครสวรรค์ (ทล.32) - ดอนเมือง (ทล.1) สภาพจราจรคล่องตัว เคลื่อนตัวได้ช่วงคลองหลวง
2. ชัยนาท (ทล.340) - บางบัวทอง สภาพจราจรคล่องตัว
3. โคราช (ทล.204) - สระบุรี (ทล.2) - ต่างระดับบางปะอิน (ทล.1) สภาพจราจรคล่องตัว โดยการจราจรหนาแน่นช่วงปากช่อง เคลื่อนตัวได้ช่วงมวกเหล็ก ชะลอตัวช่วงเมืองสระบุรี รวมถึงบริเวณ หนองแคเคลื่อนตัวได้ช่วงวังน้อย
4. หล่มสัก (ทล.21) - ม่วงค่อม (ทล.205) - สระบุรี (ทล.21) สภาพจราจรคล่องตัว
5. ปักธงชัย - ปราจีนบุรี - ฉะเชิงเทรา - รามอินทรา (ทล.304) สภาพจราจรคล่องตัว หนาแน่นช่วงวังน้ําเขียว เคลื่อนตัวได้ช้าช่วงนาดี ชะลอตัวช่วงกบินทร์บุรี
6. กบินทร์บุรี (ทล.33) - รังสิต (ทล.305) สภาพจราจรคล่องตัว
7. เพชรบุรี (ทล.4) - สมุทรสงคราม - สมุทรสาคร - ต่างระดับบางขุนเทียน (ทล.35) สภาพจราจรคล่องตัว
8. เพชรบุรี - ราชบุรี - นครปฐม (ทล.4) - ตลิ่งชัน (ทล.338) สภาพจราจรคล่องตัว
9. พัทยา - ทับช้าง (มอเตอร์เวย์ M7) สภาพจราจรคล่องตัว
10. บางปะกง - บางนา (ทล.34) สภาพจราจรคล่องตัว
11. วงแหวนกาญจนาภิเษก (ทล.9) ฝั่งตะวันออก (มอเตอร์เวย์ M9) สภาพจราจรคล่องตัว ทั้งนี้ มีการชะลอตัวช่วง กม. ที่ 38+000 - 40+000 (เนื่องจากอุบัติเหตุ)
12. วงแหวนกาญจนาภิเษก (ทล.9) ฝั่งตะวันตก สภาพจราจรคล่องตัว และเส้นทางพิเศษ มอเตอร์เวย์ ช่วงขามทะเลสอ - สีคิ้ว - ปากช่อง สภาพจราจรคล่องตัว
สําหรับผลสรุปปริมาณจราจรขาเข้าและขาออกกรุงเทพฯ บนทางสายหลวงหลักและมอเตอร์เวย์ เมื่อวันที่ 2 มกราคม 2566 พบว่า มีจํานวนทั้งสิ้น 1,026,828 คัน แบ่งเป็น ขาออก 385,915 คัน และขาเข้า 604,913 คัน ส่วนปริมาณรถที่ใช้มอเตอร์เวย์ M6 สายบางปะอิน - นครราชสีมา ช่วงปากช่อง -สีคิ้ว - ขามทะเลสอ ระยะทาง 64 กิโลเมตร ซึ่งเปิดให้บริการเป็นการชั่วคราว ทิศทางเดียว (วันเวย์) สําหรับรถขาออก ระหว่างวันที่ 29 - 31 ธันวาคม 2565 และสําหรับรถขาเข้าระหว่างวันที่ 1 - 4 มกราคม 2566 นั้น พบว่า เมื่อวันที่ 2 มกราคม 2566 มีรถใช้บริการทั้งสิ้น 29,774 คัน โดยแบ่งเป็นรถที่ขึ้นใช้บริการจากขามทะเลสอ จํานวน 7,925 คัน และขึ้นใช้บริการจากสีคิ้ว จํานวน 21,849 คัน โดยช่วงปากช่อง - สีคิ้ว สามารถแบ่งเบาปริมาณจราจรขาเข้าบน ทล.2 (ถนนมิตรภาพ) บริเวณ กม. ที่ 75 ช่วงลําตะคองได้ 28%
ขณะที่สถิติอุบัติเหตุบนทางหลวงแผ่นดิน เมื่อวันที่ 2 มกราคม 2566 พบว่า มีการเกิดอุบัติเหตุ จํานวน 145 ครั้ง เสียชีวิต 18 ราย บาดเจ็บ 193 ราย เมื่อรวมสถิติอุบัติเหตุสะสม 4 วันของช่วงเทศกาลปีใหม่ ระหว่างวันที่ 29 ธันวาคม 2565 - 2 มกราคม 2566 พบว่า มีการเกิดอุบัติเหตุรวมทั้งสิ้น 930 ครั้ง เสียชีวิต 131 ราย บาดเจ็บ 992 ราย จํานวนอุบัติเหตุและผู้บาดเจ็บลดลงจากช่วงเทศกาลปีใหม่ 2565 คิดเป็น 17% และ 21% ตามลําดับ ในขณะที่จํานวนผู้เสียชีวิตเพิ่มขึ้น 6% โดยสาเหตุส่วนใหญ่ยังคงมาจากขับรถเร็วถึง
567 ครั้ง ส่วนยานพาหนะที่เกิดเหตุมากที่สุดคือรถยนต์กระบะ จํานวน 497 คัน
รัฐบาลไทย-ข่าวทำเนียบรัฐบาล-รัฐบาลเห็นชอบแผนปฏิบัติการด้านการศึกษาอาเซียน - รัสเซีย พ.ศ. 2565 -2569 ยกระดับความร่วมมือการศึกษาไทยกับนานาชาติ
วันอังคารที่ 3 มกราคม 2566
03/01/2566
รัฐบาลเห็นชอบแผนปฏิบัติการด้านการศึกษาอาเซียน - รัสเซีย พ.ศ. 2565 -2569 ยกระดับความร่วมมือการศึกษาไทยกับนานาชาติ
รัฐบาลเห็นชอบแผนปฏิบัติการด้านการศึกษาอาเซียน - รัสเซีย พ.ศ. 2565 -2569 ยกระดับความร่วมมือการศึกษาไทยกับนานาชาติ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 3 มกราคม 2566 ว่า ครม.เห็นชอบแผนปฏิบัติการด้านการศึกษาอาเซียน - รัสเซีย พ.ศ.2565-2569 (ASEAN - Russian Federation Plan of Action on Education 2022 - 2026) แผนปฏิบัติการนี้ จัดทําขึ้นโดยคณะทํางานด้านการศึกษาอาเซียน - รัสเซีย เพื่อเสริมสร้างความร่วมมือด้านการศึกษาระหว่างอาเซียนกับรัสเซีย โดยมีกลไกการดําเนินกิจกรรมผ่านคณะทํางานด้านการศึกษาอาเซียน - รัสเซีย ซึ่งจะมีการจัดประชุมคณะทํางานครั้งต่อไปในปี 2567 โดยไทยเป็นประธานร่วมกับรัสเซีย
แผนปฏิบัติการด้านการศึกษาอาเซียน - รัสเซีย พ.ศ.2565 - 2569 มีวัตถุประสงค์เพื่อเป็นแนวทางการดําเนินงาน ตรวจสอบ และประเมินกิจกรรมที่จะเสริมสร้างความร่วมมือด้านการศึกษาระหว่างอาเซียนกับรัสเซีย โดยจะขับเคลื่อนแผนปฏิบัติการผ่าน 5 ยุทธศาสตร์ ดังนี้
1.เสริมสร้างและพัฒนากิจกรรมร่วมทางการศึกษา อาทิ 1)แบ่งปันข้อมูลและแนวปฏิบัติที่ดีในการเสริมสร้างศักยภาพในระดับสากล 2)สนับสนุนเครือข่ายระหว่างโรงเรียนประถมและมัธยม สถาบันอาชีวศึกษา และสถาบันอุดมศึกษา เพื่อส่งเสริมการแลกเปลี่ยนทางวิชาการ เป็นต้น
2.เสริมสร้าง พัฒนา และส่งเสริมความเชื่อมโยงระหว่างประชาชน และภาควิชาการ อาทิ 1)ส่งเสริมการมีส่วนร่วมของนักเรียนและนักวิชาการในการประชุมเชิงปฏิบัติการและงานสัมมนาต่าง ๆ 2)เสริมสร้างศักยภาพในการทําวิจัยให้แก่นักวิจัยผ่านโครงการและเครือข่ายอาเซียน - รัสเซีย เป็นต้น
3.ส่งเสริมความร่วมมือระหว่างภาครัฐ สถาบันการศึกษา และภาคเอกชน อาทิ 1) จัดตั้งพื้นที่เพื่อส่งเสริมความร่วมมือทางการศึกษาระหว่างองค์กรด้านการศึกษาและภาคธุรกิจ 2)พัฒนาผลลัพธ์จากการศึกษา และการฝึกอบรมให้ตรงต่อความต้องการของตลาดแรงงาน เป็นต้น
4.สร้างเครือข่ายทางการศึกษาเพื่อยกระดับความร่วมมือระหว่างประเทศ อาทิ 1)ส่งเสริมการแลกเปลี่ยนครู ผู้ช่วย นักเรียน ผู้นําโรงเรียนหรือผู้บริหาร รวมถึงอุปกรณ์การจัดการเรียนการสอนและการใช้เทคโนโลยีสารสนเทศ 2)พัฒนาฐานข้อมูลเพื่อส่งเสริมการแบ่งปันข้อมูล และความร่วมมือระหว่างองค์การด้านการศึกษา เป็นต้น
5.เสริมสร้างยุทธศาสตร์ความร่วมมือระหว่างอาเซียน - รัสเซีย อาทิ 1)เสริมสร้างหุ้นส่วนความร่วมมือให้มีความเข้มแข็ง และพัฒนาความร่วมมือระหว่างอาเซียน - รัสเซียในหัวข้อที่มีความสนใจร่วมกัน 2)ขยายความร่วมมือระหว่างผู้มีส่วนได้ส่วนเสีย เป็นต้น
นางสาวรัชดา กล่าวด้วยว่า ประโยชน์ที่ไทยจะได้รับจากแผนปฏิบัติการฉบับนี้ คือ 1)นักเรียนและเยาวชนไทยจะได้รับโอกาสในการพัฒนาด้านวิชาการ ศิลปวัฒนธรรมและทักษะในการใช้ชีวิต 2)เสริมสร้างเครือข่ายความร่วมมือระหว่างสถาบันการศึกษาในการพัฒนาการศึกษาและการเรียนรู้ระหว่างกัน และ 3)ส่งเสริมความสัมพันธ์ระหว่างประเทศสมาชิกอาเซียนและรัสเซีย
รัฐบาลไทย-ข่าวทำเนียบรัฐบาล-นายกรัฐมนตรีมั่นใจมาตรการส่งเสริมการลงทุนชุดใหม่ 9 มาตรการของบีโอไอเริ่มมีผลบังคับวันนี้ (3ม.ค.) จะเป็นเครื่องมือปรับโครงสร้างประเทศไทยระยะยาวสู่เศรษฐกิจใหม่ควบคู่ดูแลสิ่งแวดล้อม
วันอังคารที่ 3 มกราคม 2566
03/01/2566
นายกรัฐมนตรีมั่นใจมาตรการส่งเสริมการลงทุนชุดใหม่ 9 มาตรการของบีโอไอเริ่มมีผลบังคับวันนี้ (3ม.ค.) จะเป็นเครื่องมือปรับโครงสร้างประเทศไทยระยะยาวสู่เศรษฐกิจใหม่ควบคู่ดูแลสิ่งแวดล้อม
นายกรัฐมนตรีมั่นใจมาตรการส่งเสริมการลงทุนชุดใหม่ 9 มาตรการของบีโอไอเริ่มมีผลบังคับวันนี้ (3ม.ค.) จะเป็นเครื่องมือปรับโครงสร้างประเทศไทยระยะยาวสู่เศรษฐกิจใหม่ควบคู่ดูแลสิ่งแวดล้อมให้ยั่งยืน
วันที่ 3 มกราคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่รัฐบาลโดยสํานักงานคณะกรรมการส่งเสริมการลงทุน(บีโอไอ) ได้ดําเนินการปรับปรุงนโยบายส่งเสริมการลงทุนให้สอดคล้องกับเทรนด์การเปลี่ยนแปลงที่สําคัญของโลก ตั้งแต่วันนี้(3 ม.ค. 66) เป็นต้นไปมาตการส่งเสริมการลงทุนชุดใหม่ทั้งหมด 9 มาตรการ จะเริ่มมีผลบังคับและใช้บังคับเป็นเวลา 5 ปี ภายใต้ยุทธศาสตร์การส่งเสริมการลงทุน พ.ศ.2566-2570
โดย พล.อ.ประยุทธ์ จันทร์โอชา นายกรัฐมนตรีและรมว.กลาโหม มีความมั่นใจว่ามาตรการบีโอไอชุดใหม่ที่ผ่านการอนุมัติของบอร์ดบีโอไอในช่วงปลายปี 2565 ที่ผ่านมานี้ จะสามารถดึงดูดนักลงทุนเป้าหมายศักยภาพสูงเข้าสู่ประเทศไทย เป็นรากฐานและเครื่องมือสําคัญในการปรับโครงสร้างเศรษฐกิจไทยในระยะยาวให้ไปสู่เศรษฐกิจใหม่ที่ขับเคลื่อนด้วยเทคโนโลยี นวัตกรรม และความคิดสร้างสรรค์ควบคู่กับการดูแลสิ่งแวดล้อม
น.ส.ไตรศุลี กล่าวว่า ในการกําหนดมาตรการชุดใหม่บีโอไอและหน่วยงานที่เกี่ยวข้องได้พิจารณาถึงเทรนด์หลักของโลกที่ส่งผลต่อการตัดสินใจของนักลงทุน อาทิ สงครามการค้าในรูปแบบต่างๆ การเปลี่ยนแปลงทางภูมิรัฐศาสตร์ ความยืนหยุ่นของระบบการผลิต ความสามารถของประเทศที่เป็นฐานการผลิตในการจัดการกับวิกฤต เช่นวิกฤตโรคระบาดโดยไม่ทบภาคธุรกิจ การให้ความสําคัญของพลังงานหมุนเวียน
“มาตรการส่งเสริมการลงทุนชุดใหม่ได้เริ่มใช้บังคับตั้งแต่ต้นปี ซึ่งเป็นไปตามนโยบายที่นายกรัฐมนตรีได้มอบหมายทุกหน่วยงานให้เตรียมประเทศให้พร้อมรับทั้งนักท่องเที่ยวและนักลงทุนทันทีหลังสถานการณ์โควิด19 คลี่คลาย โดยตลอดปี 2566 สํานักงานบีโอไอมีแผนงานจะจัดกิจกรรมชักจูงการลงทุนจากต่างประเทศในทุกรูปแบบกิจกรรมและทุกช่องทางทั้งออนไลน์และออนไซต์รวมกว่า 200 ครั้ง เพื่อเร่งให้ข้อมูลชุดมาตรการใหม่ให้นักลงทุนทุกภูมิภาคทั่วโลกทราบ เพื่อแข่งขันกับอีกหลายประเทศทั่วโลกที่มีการเสนอให้สิทธิประโยชน์เพื่อดึงนักลงทุนศักยภาพสูงเข้าสู่ประเทศเช่นกัน” น.ส.ไตรศุลี กล่าว
น.ส.ไตรศุลี กล่าวว่า มาตรการส่งเสริมการลงทุนชุดใหม่ 9 มาตรการ ที่ประกอบด้วยสิทธิประโยชน์ทั้งที่เป็นภาษีและใม่ใช่ภาษี ประกอบด้วย 1.มาตรการส่งเสริมการลงทุนอุตสาหกรรมที่มีความสําคัญต่อการพัฒนาประเทศ 10 หมวด จากเดิม 7 หมวด ซึ่งมีการเพิ่มอุตสาหกรรมใหม่ เช่น กิจการเกี่ยวกับยานยนต์ไฟฟ้า พลังงานประเภทใหม่ ๆ เช่น ไฮไดรเจน กิจการอาหารแห่งอนาคต และกิจการเกี่ยวกับอุตสาหกรรมอวกาศ
2.มาตรการเสริมสร้างขีดความสามารถในการแข่งขัน ที่มีการกําหนดสิทธิประโยชน์เพิ่มเติม 3.มาตรการรักษาและขยายฐานการผลิตเดิม 4.มาตรการส่งเสริมการย้ายฐานธุรกิจแบบครบวงจร 5.มาตรการกระตุ้นการลงทุนในระยะฟื้นฟูเศรษฐกิจ 6.มาตรการยกระดับอุตสาหกรรม 7.มาตรการส่งเสริมการลงทุน SMEs 8.มาตรการส่งเสริมการลงทุนในพื้นที่เป้าหมาย โดยเพิ่มพื้นที่ระเบียงเศรษฐกิจ 4 ภาค ได้แก่ ภาคเหนือ ภาคตะวันออกเฉียงเหนือ ภาคกลางและตะวันตก ภาคตะวันออก และ 9. มาตรการส่งเสริมการลงทุนเพื่อพัฒนาชุมชนและสังคม
รัฐบาลไทย-ข่าวทำเนียบรัฐบาล-ครม.เห็นชอบยกเว้นค่าธรรมเนียมใบแทนหนังสือสำคัญแสดงการขึ้นทะเบียนประกันสังคมและใบแทนบัตรประกันสังคม เป็นเวลา2ปี ลดภาระนายจ้าง-ผู้ประกันตน
วันอังคารที่ 3 มกราคม 2566
03/01/2566
ครม.เห็นชอบยกเว้นค่าธรรมเนียมใบแทนหนังสือสําคัญแสดงการขึ้นทะเบียนประกันสังคมและใบแทนบัตรประกันสังคม เป็นเวลา2ปี ลดภาระนายจ้าง-ผู้ประกันตน
ครม.เห็นชอบยกเว้นค่าธรรมเนียมใบแทนหนังสือสําคัญแสดงการขึ้นทะเบียนประกันสังคมและใบแทนบัตรประกันสังคม เป็นเวลา2ปี ลดภาระนายจ้าง-ผู้ประกันตน
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 3 มกราคม 2566 เห็นชอบร่างกฎกระทรวงยกเว้นค่าธรรมเนียมใบแทนหนังสือสําคัญแสดงการขึ้นทะเบียนประกันสังคมและใบแทนบัตรประกันสังคม พ.ศ. .... ตามที่กระทรวงแรงงานเสนอเพื่อเป็นการส่งเสริมและยกระดับการอํานวยความสะดวกในการพิจารณาอนุญาตของทางราชการและการประกอบธุรกิจ โดยการจัดเก็บค่าธรรมเนียมเท่าที่จําเป็นที่ไม่เป็นการสร้างภาระให้กับภาครัฐและประชาชน
น.ส.ทิพานัน กล่าวว่า กระทรวงแรงงานโดยสํานักงานประกันสังคม (สปส.) ได้ดําเนินการตามมติ ครม. วันที่ 2 มกราคม 2563 ให้ทบทวนการจัดเก็บค่าธรรมเนียมในการอนุมัติ อนุญาต ของทางราชการโดยคํานึงถึงความคุ้มค่า ในกรณีค่าธรรมเนียมใบคําขอและใบแทน หากรายได้ที่ได้รับจากการจัดเก็บค่าธรรมเนียมต่ํากว่าต้นทุนของภาครัฐในการดําเนินการจัดเก็บค่าธรรมเนียมให้หน่วยงานพิจารณายกเลิกค่าธรรมเนียม หรืออัตราค่าธรรมเนียมใบอนุญาตที่มีค่าธรรมเนียมต่ํากว่า 100 บาท หรือรายได้จัดเก็บ ไม่เกิน 500,000 บาทต่อใบอนุญาตให้พิจารณายกเลิกค่าธรรมเนียม โดยให้มีการทบทวนอัตราค่าธรรมเนียมทุก 5 ปี เพื่อให้มีความเหมาะสมกับสถานการณ์และให้พิจารณาแนวทางการให้บริการผ่านระบบอิเล็กทรอนิกส์โดยทบทวนอัตราค่าธรรมเนียมที่เหมาะสมหรืออาจยกเลิกการจัดเก็บค่าธรรมเนียมได้ จึงเสนอให้ยกเว้นค่าธรรมเนียมใบแทนหนังสือสําคัญแสดงการขึ้นทะเบียนประกันสังคมและใบแทนบัตรประกันสังคม
“รัฐบาล พล.อ.ประยุทธ์ จันทร์โอชา มุ่งลดภาระค่าธรรมเนียมให้ประชาชนและลดภาระให้กับนายจ้างและผู้ประกันตน จึงเห็นชอบร่างกฎกระทรวงนี้เพื่อให้เป็นการยกเว้นค่าธรรมเนียมใบแทนหนังสือสําคัญแสดงการขึ้นทะเบียนประกันสังคมฉบับละ 50 บาท และค่าธรรมเนียมใบแทนบัตรประกันสังคมฉบับละ 10 บาท เป็นระยะเวลา 2 ปี ตั้งแต่วันที่ 1 มกราคม 2566 ถึงวันที่ 31 ธันวาคม 2567” น.ส.ทิพานัน กล่าว